ბრწყინვალების საპრეზიდენტო ორდენი
ბრწყინვალების საპრეზიდენტო ორდენი — საქართველოს სახელმწიფო ჯილდო, რომელსაც გასცემს საქართველოს პრეზიდენტი. შემოღებულია 2009 წლის 31 ივლისს. ენიჭება კულტურის, განათლების, მეცნიერების, ხელოვნების, სპორტისა და სხვა დარგის გამოჩენილ მოღვაწეებს საზოგადოებრივი ცხოვრების შესაბამის სფეროში გამორჩეული მიღწევებისათვის და საქართველოს წინაშე აღმატებული ღვაწლისათვის.